Charles Peguy: Misli IV. 

XV, 4, 28. prosinca, 1913, Eve. 

I da je stavio svoje prijestolje na mjesto Boga. 

C 1 i o (oeuvre posthume) 

Veliki triumf modernoga svijeta: štednja i kapitulacija, lakor 
most, škrtost, ekonomija, pohlepa, tvrdoća srca, kamate i korist, 
štedionica i blagajnička potvrda. 

* 

Zloupotrebe staroga poretka... mnogo smo ih prepatili 
otada ... U najgorim svojim strahotama stari režim nikada ne 
bijaše carstvo novca ... moderni je poredak kraljevstvo novca ... 
Neumoljivo carstvo novca. 

* [ 

Od kakve poganske duše može se načiniti kršćanska. Ali od 
onih, koji nijesu ništa, ni stari ni novi, ni plastični ni glazbeni, ni 
duhovni ni tjelesni, ni pogani ni kršćani, od tih živih mrtvaca šta 
ćemo učiniti? 

* 

U Homeru ima... neko nebo i neka posve druga zemlja..-. 
Nebo nije nebo one zemlje... Bogovi nijesu bogovi onih ljudi..". 
Razumijete me vrlo dobro, Isus je Isus i posljednjega 
gr e š ni k a, a posljednji je grešnik Isusov. To je isti svijet. 
A njihovi bogovi nijesu njihovi, i oni nijesu svojih bogova. 

* 

note conjointe (oeuvre posthume) 

Moderan je čovjek dnevnik, i ne samo jedan dnevnik, već su 
naša nesretna pamćenja bijedni skrpareni papiri, na kojima je, a da 
se papir nije mijenjao, svaki dan bio štampan dnevnik 
dana. 

★ 

Tko štedi, tko raspoređuje novac za stare dane, u pravom je 
smislu rasipnik, zao rasipnik. Jer on zalaže, otuđuje svoju slobodu, 

* Isporedi »Život« 1940., far, 1, str. 23 ss. 

svoju plodnost, koje su istinska dobra ... Čitav narod može za¬ 
ložiti svoju slobodu, otuđiti svoju plodnost, prodati svoju rasu, da 
bi skupio državne rente. Ali kada ne bude više naroda ni rase, gdje 
će biti država? 

* 

Što kakav čitav narod stavlja u registre uloženih šteđioničkih 
knjižica, to je novac, za koji je prodao svoje pleme. 

* 

Rekao sam to odavno ... Postoji moderni svijet... Prviput u 
povijesti svijeta duhovne moći sve skupa bile su suzbijene ne od 
materijalnih sila nego jednom jedinom materijalnom silom, a ta je 
sila novca... Prviput u povijesti svijeta novac je apsolutni i ne¬ 
ograničeni gospodar. 

+ 

Nije borba jednoga ili drugoga svijeta s jedne strane protiv 
modernoga svijeta. Borba je sviju svjetova skupa protiv modernoga 
svijeta. 

* 

Svi drugi svjetovi... bijahu barem nekako duhovni. Samo je 
moderni svijet budući da je svijet novca, svijet posvemašnje i apso¬ 
lutne materijalnosti. 


VJERA 


XI, 6, 16, siječnja, 1910. le myst4re de la charitć de 
J e a n n e d'Arc. 

Tko podnosi preveliku oskudicu svagdanjega kruha, nema više 
nikakve volje za vječnim kruhom, hljebom Isusa Krista. 

* 

Mogu biti samo dvije vrsti trpljenja: trpljenje, koje nije iz¬ 
gubljeno, i trpljenje, koje je izgubljeno. 

★ 

(Tjvi kršćani) ^ Gdje ne bijaše ničega, sve učiniše. A gdje ima 
svega, ivdva da nešto učinimo ... A gdje ima sve, što ima, to 
upropascujemo. 

* 

Na nebu je blago milosti; ona vječno teče, a vječno je puna: 
eto toga mjesu razumjeli zemaljski učitelji. 

* 

Ima blago patnja, vječno blago trpljenja. Muka ga je Isusova 
jednim makom napunila. A ipak ono svaki čas čeka, da ga napu- 
njamo, eto, toga ne razumješe zemaljski učitelji. 

★ 

Ima blago molitava. Isus ga je, ovaj put odjednom, od prvoga 
putar, napunio. A neprestano čeka ono, da ga punimo, eto, toga ne 
shvatiše naučitelji zemlje. 

Ima riznica zasluga. Puna je, posve puna zasluga Isusa Krista. 
Neizmjerna je, a ipak joj i mi možemo nešto dodati, eto, toga ne 
proučiše zemaljski mudroznanci. 

* 

Postoji bogatstvo obećanja. Odjedamput, prviput Isus je 
održao sva obećanja... A vječito ona čekaju od nas, od nas tako¬ 
đer, konačno od nas svoje izvršenje, svoje okrunjenje. 

★ 

XIII, 2. 24. rujna, 1911. un nouveau thćologien. 

Svaka kršćanska radionica slika je Nazaretske radionice. 

★ 

Uglavnom za kršćanina ne postoji nešto privatno ili javno, 
budući da se sve jednako događa pred Božjim očima. 

★ 

Miles Christi, svaki je kršćanin danas vojnik, Kristov vojnik. 
Nema više mirna kršćanina. Oni križarski ratovi, na koje su naši 
stari išli sve do nevjerničkih zemalja... stigoše nas danas, na¬ 
protiv ... i imamo ih na kućnome pragu. Naše su vjernosti utvrde. 

★ 

Mi smo isto tako ludi kao i sveti Augustin, i kao sveti Pavao, 
kao sveti Ljudevit i sveti Franjo, i kao Ivana d’Are, i zašto da to 
ne kažemo: kao Pascal i kao C or ne ii l e. 

★ 

XIII, 4, 22. listopada, 1911. le porc'he du m y s t ć r e de 1 a 
deuiićme vertu. 

Vjera, koju najvolim, veli Bog, jest ufanje. 

★ 

Djeco ... 

Vi ste svi Isusova djeca. 

A koji čovjek, koji luđak, koji psovač smio bi se nazvati 
Isusovim čovjekom. 

+ 

(Blažena Djevica) Svakom drugom stvorenju nešto manjka ... 
Onima, koja su tjelesna, manjka pravo, što nijesu čista... A oni 
ma, koja su čista, manjka baš to, što nijesu tjelesna. A njoj, na¬ 
protiv, ništa ne manjka. 

Jer premda je tjelesna, čista je. 

Ali, premda je čista, ipak je tjelesna. 

★ 


Čovječje pokajanje 

Jest okrunjena jedna Božja nada. 

★ 

Misli se, da djeca ništa ne znaju. 

A da roditelji i odrasle osobe nešto znaju ... 

Roditelji, odrasli ne znaju ništa, 

A djeca znaju 
Sve. 

Jer ona znaju prvu nevinost, 

Nevinost je puna, a iskustvo je prazno ... 

Dijete je puno, a čovjek je prazan. 

* 

Ništa nije tako lijepo kao dijete, koje tone u san moleći se 
dragom Bogu. 


★ 

Pet je carstva na svijetu, rudno, biljno, životnjsko, ljudsko i 
kršćansko ... 7 jednaka je udaljenost, jednak je put, jednak je 
prelaz od trećega do četvrtoga, i od četvrtoga do petoga kao od 
jednoga do drugoga bilo kojega od prva tri carstva. 

★ 

note conjointe (oeuvre posthume). 

Kao što ne smijemo djece sablazniti, na isti način ne smijemo 
davati sablazni ni poganima ni nevjernicima... U Polyeucto-ovo 
doba nije kršćanin smio biti nečasniji od poganina dapače ni u 

poganskoj časti. U križarsko vrijeme ne smije kršćanin biti niži od 
nevjernika, ne smije arapski -»vitez« pobijediti kršćanskoga viteza 
ni u nevjerničkoj časti. 


* 

Kad impš glavne prijatelje ... kao što ih ja imam, među 
protestantima i Židovima, doskora ćeš primjetiti, da oni ne mogu 
pojmiti, što je to katolik... Katolik je čovjek, koji zna vrlo dobro, 
da je na dobrome duhovnom putu, i koji uza sve to osjeća potrebu 
da se ravna pomoću putokaza. 

Ili bolje: koji iima veselje, duboko veselje gledajući na pu¬ 
tokaze. 


Prijevod Ivana T oma sa 


Charles P e guy 


